Rusia itu apa sih? Jelaskan dalam bahasa minangkabau ya

Federasi Rusia (, Alihaksaro: Rossiyskaya Federatsiya), atau Rusia (, alihaksaro: Rossiya;bahaso Tatar:Рәсәй), adolah sabuah nagara nan mambantang jo laweh disabalah timur Eropa jo utara Asia. Jo wilayah salaweh 17.075.400 km², Rusia adolah nagara paliang gadang di dunia. Wilayahnyo kurang labiah duo kali wilayah Republik Rakyat Cina (Cino; RRC), Kanada atau Amerika Sarikaik. Panduduaknyo manduduaki paringkek katujuah tabanyak di dunia satalah Cino, India, Amerika Sarikaik, Indonesia, Brasil, jo Pakistan.

Nagara iko dahulu pernah manjadi nagara bagian tagadang Uni Soviet. Rusia adolah ahli warisutama Uni Soviet; nagara iko mawarisi 50% jumlah panduduak, 2/3 laweh wilayah, jo kurang labiah 50% aset-aset ekonomi jo pasanjatoannyo.

Koto- koto gadang di Rusia antaro lain Moskow, Saint Petersburg, Nizhny Novgorod, Yekaterinburg, Samara, Omsk, Kazan, Chelyabinsk, Rostov na Donu, Ufa, Volgograd, Perm, Krasnoyarsk, Saratov, Voronezh, Tolyatti, Krasnodar, Ulyanovsk, jo Izhevsk.

Kini Rusia sadang bausaho kareh untuak maraih status sabagai nagara adidaya lai. Walaupun Rusia adolah nagara penting, tatapi statusnyo masih jauah dibandiangkan jo status Uni Soviet dulu.